Dels verbals noms sapchatz aqi 
que de tres manieras son, si 
con trobaire e chantaire, 
consiraire e amaire, 
e contraire e mentire, 
e sufrire e janzire, 
e encara devineire,

e valeire e tondeire; 
aisi con hai escrig adretz, 
fan tuit els singulars retz; 
e en totz los oblics primiers 
e en los retz plurals en vers, 
aisi fan tuit con chantador, 
mentidor e devinador; 
els plurals oblics en ors 
fan, aisi con fai amadors; 
e per un mostrarai si con 
tuit li autre se varion.